કોંગ્રેસ અધ્યક્ષ અને રાયબરેલીથી સાંસદ સોનિયા ગાંધીની શુક્રવારે તબિયત બગડી હતી. આથી તેમને દિલ્હીની સર ગંગારામ હોસ્પિટલમાં દાખલ કરવામાં આવ્યા હતા. સોનિયા ગાંધીને પેટની તકલીફની ફરિયાદ થતાં હોસ્પિટલ લઇ જવામાં આવ્યા હતા. તબીબો અનુસાર, હાલ તેમને તપાસ માટે દાખલ કરવામાં આવ્યા છે. સોનિયા ગાંધીને શુક્રવારે સાંજે 5 વાગ્યાની આસપાસ હોસ્પિટલ લઇ જવામાં આવ્યા હતા. તબીબોનું કહેવું છે કે, તપાસ બાદ શનિવારે સવાર સુધીમાં સોનિયા ગાંધીને હોસ્પિટલમાંથી ડિસ્ચાર્જ મળી શકે છે.